**ИНФОРМАЦИЯ**

**3А ДЕЙНОСТИТЕ ПО ПРОГРАМА „АСИСТИРАНА РЕПРОДУКЦИЯ“ НА ОБЩИНА РУСЕ ЗА 2016 Г. И ПОСТИГНАТИ РЕЗУЛТАТИ**

Основната цел на Програма „Асистирана репродукция" в Община Русе е повече семейни двойки с репродуктивни проблеми да получат шанс и да имат собствено дете. Тя заема приоритетно място в Общинския план за развитие 2014-2020 г.

През 2016 г. одобрените средства от общинския бюджет за Програма „Асистирана репродукция" бяха в размер на 50 000 лв.

През 2016 г. Общински съвет - Русе прие изменения и допълнения на Програма „Асистирана репродукция“.

С Решение № 204 по Протокол № 8/21.04.2016 г. по предложение на общински съветник – член на комисията по „Асистирана репродукция“ , беше увеличен размера на средствата от „до 1 500 лв.“ на „до 2 000 лв.“ за „Ин витро процедура с донорски материал“.

С Решение № 255 по Протокол № 10/16.06.2016 г. по взето решение на комисията и внесено предложение от нейния Председател беше определен срок за втора сесия за подаване на документи от кандидатите в периода от 01.07.2016 г. до 30.09.2016 г.

В периода от 01 до 30 април 2016 г. документи подадоха 21 /двадесет и една/ кандидат-двойки за подпомагане по програмата. Всички кандидат - двойки отговаряха на условията и бяха одобрени от комисията. Две от тях бяха одобрени за подпомагане на изследвания, които са рутинно необходими при подготовка за асистирана репродукция и не се поемат от НЗОК. Деветнадесет кандидат-двойки бяха одобрени за подпомагане на процедури по асистирана репродукция, които не се финансират от НЗОК.

В периода от 01.07.2016 г. до 30.09.2016 г. документи подадоха 7 /седем/ кандидат-двойки за подпомагане по програмата. Шест от кандидат-двойките отговаряха на условията и бяха одобрени от комисията. Една от тях не получи одобрение, поради несъответствие със задължително изискване на програмата.

Шестте кандидат-двойки бяха одобрени за подпомагане на процедури по асистирана репродукция, които не се финансират от НЗОК.

**Таблица:**Данни за броя и вида на процедурите, за които са одобрени кандидати за Програма „Асистирана репродукция“ – 2016 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Период – сесия за прием на документи през 2016 г. | Общ брой одобрени кандидати | Общ брой неодобрени кандидати | Изследвания | Инсеминация от партньора | TESA, PESA; Кокултивиране на ембриони и Ембриотрансфер на замразени ембриони | Ин витро на естествен цикъл | Ин витро процедура с донорски материал |
| 01.04.2016 г. до 30.04.2016 г. | 21 | 0 | 2 | 2 | 0 | 6 | 11 |
| 01.07.2016 г. до 30.09.2016 г. | 6 | 1 | 0 | 0 | 1 | 4 | 1 |
| Общо | 27 | 1 | 2 | 2 | 1 | 10 | 12 |

От анализа на данните за видовете процедури, за които кандидатстват двойките прави впечатление, че се увеличава броя на кандидатстващите за ин витро процедура с донорски материал.

В този смисъл запазване размера на бюджетните средства за 2017 г. ще осигури възможност за финансова подкрепа на тези двойки, при които резултата е отрицателен и ще потърсят отново подкрепа от Община Русе по Програма „Асистирана репродукция“ – 2017 г.

От анализа на данните по отношение на задължителният критерий „Кандидатите да не са подпомагани повече от три пъти от Община Русе“, а именно 14 /четиринадесет/ от одобрените семейни двойките са кандидатствали за първи път, 9 /девет/ за втори път и само четири са одобрени за подпомагане за трети път може да се заключи, че двойките с отрицателен резултат и в случаите, при които двойките са отложени по медицински показания са потенциални кандидати за включване в програмата през 2017 г.

От одобрените 27 кандидат-двойки с репродуктивни проблеми финансово-отчетни документи за действително проведени процедури са представили 19. Седем са уведомили общинска администрация за отлагане на процедурите по медицински показания и една е уведомила, че не може да се възползва от предоставена възможност поради настъпила бременност по естествен път. Четири от двойките са с положителен резултат, а 15 са с отрицателен. Двадесет и две двойки са потенциалните кандидати за включване в Програма „Асистирана репродукция“ – 2017 г.

**Таблица:** Данни за резултатите през 2016 г. и потенциалните кандидати за Програма „Асистирана репродукция“ – 2017 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Период | Одобрени кандидати | Отложени по медицински показания | Провели процедури | Положителен резултат | С отрицателен резултат | Не проведена процедура поради бременност по естествен път | Потенциални кандидати |
| 2014 г. | 29 | 7 | 22 | 3 | 19 | 0 | 26 |
| 2015 г. | 43 | 13 | 29 | 7 | 22 | 1 | 35 |
| 2016 г. | 27 | 7 | 19 | 4 | 15 | 1 | 22 |

От направен анализ на данните от постигнатите резултати през 2016 г. се констатира, че броят на одобрените кандидати през 2014 г. и 2015 г. с отрицателен резултат от проведените процедури се увеличава /в процентно съотношение на броя кандидатстващи/, които от своя страна се явяват потенциални кандидати за включване в програма „Асистирана репродукция“ през 2017 г., както и се увеличава броя на кандидатствалите и одобрените двойки за подпомагане от Община Русе за първи път.

Във връзка с гореизложеното общинска администрация е направила предложение през 2017 г. средствата за програмата да останат в същия размер от 50 000 лв.

**Постигнати резултати на Програма „Асистирана репродукция" през 2016 г.**

За 2016 г. 4 /четири/ семейни двойки са предоставили обратна информация за положителен резултат от проведените процедури.